

**REPUBLIKA HRVATSKA**

**ŠIBENSKO-KNINSKA ŽUPANIJA**

**OPĆINA BISKUPIJA**

**OBRAZLOŽENJE**

**UZ I. IZMJENE I DOPUNE PRORAČUNA**

**OPĆINE BISKUPIJA ZA 2022.GODINU**

**Orlić, studeni 2022. godine**

**1. UVOD**

Temeljem članka 40. stavka 1. *Zakona o proračunu („Narodne novine“, br. 144/21)*, uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna.

**I. Izmjene i dopune proračuna Općine Biskupija za 2022. godinu** izrađene su na temelju *Zakona o proračunu („Narodne novine“, br. 144/21)* i *Uputa za izradu proračuna jedinica lokalne i područne (regionalne) samouprave za razdoblje 2022. – 2024. godine*, koje je sastavilo Ministarstvo financija.

Metodologija izrade proračuna propisana je Zakonom o proračunu i podzakonskim aktima:

* *Pravilnikom o proračunskim klasifikacijama („Narodne novine“, br. 26/10, 120/13* i 1/20)
* *Pravilnikom o proračunskom računovodstvu i Računskom planu („Narodne novine“, br. 124/14, 115/15, 135/15, 87/16 i 03/18, 126/19 i 108/20)*.

Zakonom o proračunu uveden je trogodišnji fiskalni okvir i programsko planiranje. Zakon o proračunu utvrđuje da se proračun JLP(R)S za sljedeću godinu donosi na razini podskupine (treća razina računskog plana), a projekcije proračuna za naredne dvije godine na razini skupine (druga razina računskog plana).

Zakonom o proračunu utvrđena je obveza izrade Plana razvojnih programa za tekuću godinu i projekcija za dvije naredne godine.

Izmjenama i dopunama Zakona o proračunu mijenja se sadržaj Plana razvojnih programa na način da sam Plan razvojnih programa predstavlja strateško – planski dokument.

Člankom 12. Zakona o proračunu propisano je jedno od ključnih proračunskih načela – načelo transparentnosti koje je važno zbog uvida javnosti u način trošenja proračunskih sredstava.

Proračun Općine Biskupija za 2022. godinu i projekcije za 2023. i 2024. godinu usvojeni su na sjednici Općinskog vijeća Općine Biskupija održanoj dana 13. prosinca 2021. godine i objavljeni u „Službenom vjesniku Šibensko–kninske županije“ br. 23/21).

Budući da su od donošenja Proračuna Općine Biskupija za 2022. godinu nastale određene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu proračuna, potrebno je izvršiti rebalans proračuna.

U nastavku teksta slijedi obrazloženje općeg dijela proračuna odnosno ukupnih prihoda i rashoda doneseno I. izmjenama i dopunama Proračuna Općine Biskupija za 2022. godinu.

**2. OBRAZLOŽENJE IZMJENA PLANIRANIH PRIHODA I PRIMITAKA, RASHODA I IZDATAKA PRORAČUNA OPĆINE BISKUPIJA ZA 2022. GODINU**

Najznačajniji prihodi proračuna su: prihodi od poreza, prihodi od imovine, pomoći iz inozemstva i od subjekata unutar općeg proračuna, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda, robe te pruženih usluga, prihodi od donacije, kazne i upravne pristojbe, prihodi od prodaje neproizvedene dugotrajne imovine.

Rashodi i izdaci proračuna odnose se na: rashode za zaposlene, materijalne rashode, financijske rashode, donacije, naknade građanima i kućanstvima, subvencije, rashode za nabavu nefinancijske imovine i ostale rashode.

**2.1. PRIHODI I PRIMICI PRORAČUNA**

Ukupni prihodi poslovanja u 2022. godini I. izmjenama i dopunama proračuna za 2022. godinu planiraju se u iznosu od 9.981.870 kn, što predstavlja smanjenje u iznosu od kn u 1.415.880 na Proračun Općine Biskupija za 2022. godinu.

* **Prihodi od poreza** povećava se sa 533.000 kn na 3.482.700 kn zbog toga što se u 2022. godini ostvareniprihodi s osnove sredstava fiskalnog izravnanja.
* **Pomoći iz inozemstva i od subjekata unutar općeg proračuna** planiraju se u iznosu od 2.855.000 kn, što predstavlja smanjenje od 6.225.000 kn u odnosu na prethodni plan. Smanjenje se odnosi na smanjenje sredstava kompenzacijskih mjera i pomoći proračunu iz drugih proračuna.
* **Prihodi od imovine** – u ovoj kategoriji nije došlo do značajnih odstupanja u odnosu na plan.
* **Prihodi od upravnih i administrativnih pristojbi, pristojbi po posebnim propisima i naknada** planiraju se u iznosu od 1.910.200 kn, što je više 1.221.200 u odnosu na planiranih 689.000 kn, iz razloga znatnog povećanja sredstava komunalnog doprinosa.
* **Kod prihoda od donacija** planiraju se u iznosu od 700 000 što predstavlja povećanja od 600 000 kn, zbog ostvarenja povećanih sredstava od donacija.
* **Ostali prihodi** su planirani u iznosu od 1.900 kn, što je manje za 78 100kn iz razloga što se sredstva za troškove ogrijeva ne planiraju u proračunima JLSR.
* **Prihodi od prodaje nefinancijeske imovine** u 2022.godinu su izostali.

**2.2. RASHODI I IZDACI PRORAČUNA**

Ukupno planirani rashodi i izdaci proračuna Općine Biskupija za 2022. godinu povećavaju se za 6.538.261 kn i prema novom planu iznose 17.956.011 kn.

Rashodi poslovanja u 2022. godini planirani su u iznosu od 8.555.792 kn, što je za 1.155.792 kn više u odnosu na ranije planirano.

|  |  |  |  |
| --- | --- | --- | --- |
| **STAVKA PRORAČUNA** | **PRORAČUN ZA 2022.** | **I. IZMJENE I DOPUNE** | **POSTOTAK PROMJENE** |
| **RASHODI POSLOVANJA** | **7.400.000** | **8.555.792** | **+ 15,62 %** |
| Rashodi za zaposlene | 835.000 | 794.742 | **- 4,82 %** |
| Materijalni rashodi | 3.398.000 | 4.519.550 | **+33,00 %** |
| Financijski rashodi | 12.000 | 15.000 | **+ 25,00 %** |
| Subvencije | 200.000 | - | **-** |
| Naknade građanima i kućanstvima | 1.000.000 | 998.000 | **- 1,2 %** |
| Ostali rashodi | 1.955.000 | 2.228.500 | **+ 13,99 %** |

* **Rashodi za zaposlene** umanjuju se za 40.258 kn iz razloga manjeg broja zaposlenih po programu javnih radova.
* **Materijalni rashodi** povećavaju se za 1.121.550 kn, a povećanja se odnose na uvećanje rashoda za održavanje komunalne infrastrukture, te troškove izvlaštenja zemljišta u svrhu izgradnje vodovoda Vrbnik.
* **Financijski rashodi** rastu za 3.000 kn uglavnom zbog povećanja troškova usluga banaka.
* **Subvencije trgovačkim društvima, zadrugama, poljoprivrednicima i obrtnicima izvan javnog** **sektora** su u 2022.godini izostale.
* **Naknade građanima i kućanstvima na temelju osiguranja i druge naknade** ostaju u prvotno planiranom iznosu.
* **Donacije i ostali rashodi** su uvećani za 273.500 kn prvenstveno iz razloga povećanja sredstava kapitalnih donacija trgovačkom društvu u vlasništvu Općine Biskupija.

**Rashodi za nabavu nefinancijske imovine** planiraju se u iznosu od 9.400.219 kn što predstavlja povećanje od 5.382.469 kn u odnosu na usvojeni proračun za 2022. godinu.

|  |  |  |  |
| --- | --- | --- | --- |
| **STAVKA PRORAČUNA** | **PRORAČUN ZA 2022.** | **I. IZMJENE I DOPUNE** | **POSTOTAK PROMJENE** |
| **RASHODI ZA NABAVU NEFINANCIJSKE IMOVINE** | **4.017.750** | **9.400.219** | **+ 134 %** |
| Rashodi za nabavu proizvedene dugotrajne imovine | 4.017.750 | 8.972.415 | + 123 % |
| Rashodi za dodatna ulaganja na nefinancijskoj imovini | - | 228.272 | / |

Rashodi za nabavu proizvedene nematerijalne imovine povećavaju se u iznosu od 5.382.469 kn prvenstveno iz razloga realizacije projekta izgradnje vodovoda u naselju Vrbnik, te izgradnje dječjeg vrtića u Biskupiji ( područno odjeljenje ).